2019. október 7-én hívták először be a felnőtt válogatottba a sérült Pontus Jansson helyére a Málta és Spanyolország elleni 2020-as labdarúgó-Európa-bajnokság selejtező mérkőzésekre. Október 12-én Málta ellen be is mutatkozott góllal a 4–0-ra megnyert találkozón. 2020. november 14-én második válogatott gólját is megszerezte Horvátország elleni Nemzetek Ligája találkozón. 2021. május 18-án bekerült a 2020-as labdarúgó-Európa-bajnokságra utazó keretbe.